b'\n_START_ARTICLE_\nEtimolo\xc5\xa1ki slovar slovanskih jezikov\n_START_SECTION_\nZgodovina\n_START_PARAGRAPH_\nZamisel za izdajo tak\xc5\xa1nega etimolo\xc5\xa1kega slovarja je vzniknila v petdesetih letih . Leta 1961 so se za\xc4\x8dele priprave pod vodstvom Olega Truba\xc4\x8dova na In\xc5\xa1titutu za ruski jezik pri Ruski akademiji znanosti nekdanje Sovjetske zveze. Leta 1963 je bil izdan prvi poskusni zvezek , prvi pravi zvezek pa je nato iz\xc5\xa1el leta 1974. Slovar izdajajo na Oddelku za etimologijo in onomastiko In\xc5\xa1tituta za ruski jezik. Med letoma 1974-2002 je bil urednik Oleg Truba\xc4\x8dov, od leta 2002 pa je Anatolij \xc5\xbduravljov. Prvi Etimolo\xc5\xa1ki slovar slovanskih jezikov je izdal \xc5\xbee v 19. stoletju Slovenec Franc Miklo\xc5\xa1i\xc4\x8d z nem\xc5\xa1kim naslovom Etymologisches W\xc3\xb6rterbuch der slawischen Sprachen (1886).\n_START_SECTION_\nSlovar\n_START_PARAGRAPH_\nV slovarju so navedene primerjave vseh slovanskih besed in drugih indoevropskih jezikov. Praslovanski naglas ni rekonstruiran. Etimolo\xc5\xa1ki slovar slovanskih jezikov vsebuje reference na ve\xc4\x8d kot 2100 znanstvenih revij in knjig._NEWLINE_Recenzenti slovarja so v raznih obdobjih bili: A. S. Melni\xc4\x8duk, V. N. Toporov, V. V. Martinov, O. B. Tka\xc4\x8denko, A. F. \xc5\xbduravljov, I. G. Dobrodomov, S. M. Tolsta in V. B. Silina.'